stanford-oval/wikipedia huggingface dataset:
לוטרה צפון-אמריקנית
מאפיינים

משקלן נע בין 5 ל-14 קילוגרם ואורכן 66–107 ס"מ. הן מצויות רוב הזמן במים, אך הן גם יוצאות ליבשה, בעיקר כדי לנוח. הן חיות בלהקות גדולות שיכולות להגיע עד 17 פרטים.
הלוטרות טורפות וצדות יצורים מימיים קטנים כמו דגים, סרטנים, צפרדעים, מכרסמים ועופות מים (בעיקר ברווזים). הן צדות את הטרף ממארב שכולל גיחה מהירה כשהן יכולות להגיע למהירות של 11 קמ"ש מתחת למים ולצלול עד 4 דקות. את הטרף הן אוכלות בדרך כלל ביבשה אלא אם כן הטרף קטן מאוד. הן נמנעות מאכילת נבלות.
לעיתים נדירות הלוטרות מתאחדות כדי לתפוס חיות גדולות יותר כמו צב נשכן או גורי בונים וגם דגים גדולים.
בעונת הרבייה הנקבות נמצאות במחילותיהן וממליטות 1–6 גורים המתבגרים במהירות.
הערות שוליים

↑  לוטרה צפון-אמריקנית באתר הרשימה האדומה של IUCN
| לוטרות |
| --- | --- | --- |
| לוטרה חסרת-טופר | לוטרה חסרת-טופר אפריקאית • לוטרה חסרת-טופר קונגולזית • לוטרה חסרת-טופר אסייתית |  |
| לוטרת הים (סוג ומין יחיד) | לוטרת הים |  |
| לוטרה | לוטרה אירופית • לוטרה שעירת-אף |  |
| לוטרת ענק (סוג ומין יחיד) | לוטרת ענק |  |
| לוטרה מנוקדת-צוואר (סוג ומין יחיד) | לוטרה מנוקדת-צוואר |  |
| לוטרת נהר | לוטרה נאוטרופית • לוטרה ימית • לוטרה צפון-אמריקנית • לוטרה דרום-אמריקנית |  |
| לוטרה מלאית (סוג ומין יחיד) | לוטרה מלאית |  |
| --- | --- |
בקרת זהויות :  NLI: 987007538662405171
כריסטיאן רודריגס

כריסטיאן גבריאל רודריגס בארוטי (בספרדית: Cristian Gabriel Rodríguez Barotti; נולד ב-30 בספטמבר 1985), המכונה "סבוז'ה" (בספרדית: cebolla, בצל), הוא כדורגלן אורוגוואי המשחק בעמדת הקיצוני בפלאסה קולוניה מליגת העל האורוגוואית. שיחק בנבחרת אורוגוואי, ערך במדיה 110 הופעות בהן כבש 11 שערים, וזכה בקופה אמריקה 2011.
קריירת קבוצות > פניארול ופריס סן ז'רמן

רודריגס נולד בחואן לקאסה, שבדרום אורוגוואי. החל לשחק באופן מקצועני בגיל 17 בפניארול, כאשר עלה לקבוצה הבוגרת ממחלקת הנוער של המועדון. בעונת 2003 זכתה פניארול, בסיועו של רודריגס, באליפות אורוגוואי. בעונת 2004 היה רודריגס מושבת במשך רוב העונה עקב פציעה, אך עם חזרתו לשחק, הראה יכולת טובה ועורר תשומת לב של מועדונים אירופאים גדולים.
בקיץ 2005 עבר רודריגס לפריס סן ז'רמן מליגת העל הצרפתית בהעברה חופשית. בעונתו הראשונה בפריס המעיט להופיע, בעונת 2006/2007, עונתו השנייה במועדון, סייע רודריגס למועדון מבירת צרפת להימנע מירידת ליגה, לאחר שכבש את שערו היחיד באותה עונה בניצחון בית 2-4 על מונקו.
לאחר שתי עונות בצרפת, הושאל רודריגס באוגוסט 2007 לבנפיקה ליסבון הפורטוגלית. לאחר שבאותה עונה הפך רודריגס לשחקן הרכב במועדון הצמרת הפורטוגלי, נרכש בסוף אותה עונה על ידי אחת המתחרות הבולטות ביותר של בנפיקה בליגת העל הפורטוגזית - פורטו.
קריירת קבוצות > פורטו

ביוני 2008 חתם רודריגס בפורטו. במהלך משחק בין בנפיקה לפורטו בליסבון היה נתון רודריגס להתעללות מילולית של אוהדי בנפיקה, הכללה קללות ונאצות נגדו. במהלך עונתו הראשונה בפורטו, 2008/2009, הפך רודריגס לשחקן מפתח במדי קבוצת הצמרת הפורטוגלית, והוביל את התקפת הקבוצה, יחד עם ליסנדרו לופס והאלק. בעונת 2009/2010, עם רכישתם של סילבסטרה וארלה ושל רדאמל פלקאו, הפך רודריגס לשחקן ספסל. למרות זאת, שיחק 22 משחקים וסייע לפורטו לזכות בגביע הפורטוגזי. בעונת 2010/2011 שיחק רודריגס 27 משחקים וסייע לקבוצתו לזכות בטרבל השני בתולדותיה, ולהיות הקבוצה הראשונה בהיסטוריית הכדורגל שזכתה פעמיים בטרבל. הוא נאלץ להחמיץ את גמר הליגה האירופית בעקבות פציעה.
קריירת קבוצות > אתלטיקו מדריד

ב-28 במאי 2012 חתם רודריגס באתלטיקו מדריד, לאחר ששוחרר מפורטו. שער הבכורה של רודריגס במדי אתלטיקו היה נגד הפועל תל אביב, בניצחון קבוצתו 3-0 באצטדיון בלומפילד.
ב-20 בינואר 2015 הושאל רודריגס לפארמה האיטלקית עד לסוף העונה. בשל המצב הכלכלי של הקבוצה וביטול משחקיה עד לסיום העונה, הושאל לגרמיו הברזילאית עד לסוף העונה.
קריירת קבוצות > אינדפנדיינטה

ב-24 ביולי 2015 חתם רודריגס באינדפנדיינטה על חוזה למשך שנתיים לאחר ששוחרר מאתלטיקו מדריד.
קריירת קבוצות > החזרה לאורוגוואי

ב-2017 חתם רודריגס בקבוצת נעוריו פניארול, וזכה איתה בשתי אליפויות ובסופר קאפ האורוגוואי. ב-2021 עבר לקבוצת פלאסה קולוניה.
נבחרת אורוגוואי

הופעת הבכורה של רודריגס בנבחרת אורוגוואי הייתה בהיותו בן 18, במשחק ידידות נגד מקסיקו. בנוסף ייצג רודריגס את נבחרתו בקופה אמריקה 2004, בקופה אמריקה 2007, שם כבש בניצחון 4-1 על ונצואלה, מארחת הטורניר. היה שותף גם לזכייה של אורוגוואי בקופה אמריקה 2011, ולהגעה למקום הרביעי בגביע הקונפדרציות 2013. בנוסף נכלל רודריגס בסגל נבחרת אורוגוואי למונדיאל 2014.
תארים > קבוצתיים

ליגת העל האורוגוואית - 2003, 2017, 2018
הסופר קאפ האורוגוואי - 2018
הגביע הצרפתי - 2005/2006
הליגה הפורטוגלית - 2008/2009, 2010/2011, 2011/2012
הגביע הפורטוגלי - 2008/2009, 2009/2010, 2010/2011
הליגה האירופית - 2010/2011
הסופר קאפ הפורטוגלי - 2009, 2010, 2011
ליגת העל הספרדית - 2013/2014
גביע המלך הספרדי - 2012/2013
הסופר קאפ הספרדי - 2014
הסופר קאפ האירופי - 2012
תארים > נבחרת אורוגוואי

קופה אמריקה - 2011
לוטרה נאוטרופית

| לוטרה נאוטרופית |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
תת־משפחה:: לוטרות
סוג:: לוטרת נהר
מין:: לוטרה נאוטרופית
שם מדעי
 Lontra longicaudis ‏אולפרס, 1818
תחום תפוצה


לוטרה נאוטרופית (שם מדעי: Lontra longicaudis) היא מין של לוטרה החיה בטבע בביצות ונהרות באמריקה הדרומית והמרכזית וגם בטרינידד והיא קרובת משפחתה של הלוטרה הצפון האמריקאית.
מאפיינים

לוטרה נאוטרופית חיה במגוון בתי גידול - מנהרות זורמים, לביצות, יערות נשירים וטרופיים ואף לאזורי מליחה ובאופן כללי מקיפות את האזור הנאוטרופי - מקור שמה.
אורכה נע בין 90 ל-150 ס"מ ומשקלה 5-15 ק"ג. כרוב הלוטרות הם בעלת פרווה קצרה, אפרפרה-חומה וכן רגליים ארוכות בעלות קרומי שחייה וזנב גדול וארוך העוזר לה לנוע במים. יש להם אוזניים קטנות ולסת קצרה עם שיניים חדות. הזכרים גדולים מהנקבות במעט ושני הזוויגים חיים יחד רוב הזמן.
הם טורפים מיומנים הצדים טרף מיימי ובעיקר דגים (המהווים 67% מהתזונה) וסרטנים (28% מהתזונה) ולעיתים הם תופסים את השלל שציידים דגו. הם יצודו גם יונקים קטנים, רכיכות, צפרדעים וזוחלים קטנים שהם ימצאו ובעונה היבשה שהדגים מועטים הם מתבססים על חיות יבשתיות. הפרטים שחיים ליד הים צדים יותר סרטנים מדגים.
תת-מינים

Lontra longicaudis annectens
Lontra longicaudis colombiana
Lontra longicaudis enudris
Lontra longicaudis incarum
Lontra longicaudis longicaudis
Lontra longicaudis raferrous
הערות שוליים

↑  לוטרה נאוטרופית באתר הרשימה האדומה של IUCN
| לוטרות |
| --- | --- | --- |
| לוטרה חסרת-טופר | לוטרה חסרת-טופר אפריקאית • לוטרה חסרת-טופר קונגולזית • לוטרה חסרת-טופר אסייתית |  |
| לוטרת הים (סוג ומין יחיד) | לוטרת הים |  |
| לוטרה | לוטרה אירופית • לוטרה שעירת-אף |  |
| לוטרת ענק (סוג ומין יחיד) | לוטרת ענק |  |
| לוטרה מנוקדת-צוואר (סוג ומין יחיד) | לוטרה מנוקדת-צוואר |  |
| לוטרת נהר | לוטרה נאוטרופית • לוטרה ימית • לוטרה צפון-אמריקנית • לוטרה דרום-אמריקנית |  |
| לוטרה מלאית (סוג ומין יחיד) | לוטרה מלאית |  |
כביש 4622

| --- | --- |

 מידע כללי
 כינוי:  דרך יצחק רבין, דרך לוי אשכול, רחוב העצמאות, רחוב יהדות קנדה
 סיווג:  כביש מקומי
 ציר:  כביש אורך
 אורך:  6.3 ק"מ
 מיקום
 ערים ראשיות:  פתח תקווה, קריית אונו, סביון, אור יהודה
 נקודת התחלה:  צומת משה דיין (שם לא רשמי)
 נקודת סיום:  צומת ללא שם המתחבר עם כביש 412
 
כביש 4622, הקרוי דרך יצחק רבין בתוואי שעובר בפתח תקווה, דרך לוי אשכול בתוואי העובר בקריית אונו ורחוב העצמאות בתוואי העובר באור יהודה הוא כביש מקומי בבקעת אונו אשר מתחיל בצומת סביון ומסתיים בצומת משה דיין, שם הוא נפגש עם כביש 481. הכביש משמש כציר תנועה מרכזי ביישובי האזור, בהם גם גני תקווה, סביון וגבעת שמואל. הכביש מחבר בין צירי רוחב כמו כביש 461, כביש 471 וכביש 481.
היסטוריה

ביוני 1997 פורסם כי חלק מהכביש שיתחבר למחלף אונו בכביש מכבית העתידי הוסט כ-30 מטר על מנת לחברו למחלף. לימים הכביש יהיה חלק מכביש 4622.
ביוני 2016 נפתחה לתנועה דרך התקווה אשר מחברת את הכביש לשכונת פסגת אונו בקריית אונו וכן לגני תקווה וגת רימון.
בינואר 2019 פורסם כי בדרך לוי אשכול בקריית אונו יהרסו 15 בניינים המתפקדים כשיכון ובמקומם יוקמו כ-9 מגדלים עם שדרה מסחרית במסגרת פרויקט פינוי בינוי בעיר. הדבר צפוי להשפיע על הרחוב בכך שיוקם בו חזית מסחרית אשר תוכל לשפר את תדמית הרחוב והאזור.
בספטמבר 2019 בוצעו עבודות שדרוג בתוואי הכביש העובר בפתח תקווה, בין היתר שודרגו מערכות הביוב והתשתיות ונסלל אספלט חדש.
בכל תוואי הכביש צפוי להיבנות נתיב תחבורה ציבורית כחלק מפרויקט מהיר לעיר אשר מטרתו היא להקים כמעט 300 קילומטרים של נתיבי תחבורה ציבורית באזור גוש דן וב-17 ערים באזור. על פי התכנון הקמת כל מכלול הנתיבים תסתיים תוך בסוף 2021.
במאי 2020 אכן החלו העבודות להקמת נתיב התחבורה הציבורית במסגרת פרויקט מהיר לעיר, העבודות יחלו במקטע בסמוך למחלף אונו. מלבד הנתיב יסלל גם שביל אופניים, יחודשו המדרכות ויותקנו תחנות אוטובוס חדשות. באפריל 2022 פורסם כי יוקם גשר מעל דרך רבין שיחבר את נווה עוז לפסגת הדר.
מסלול הכביש

| ק"מ | שם | סוג מפגש | מיקום | דרכים מצטלבות |
| --- | --- | --- | --- | --- |
כביש 4622 מדרום לצפון
| 0 | צומת ללא שם |  | אור יהודה |   כביש 412 |
| 0.1 | צומת ללא שם |  | אור יהודה | רחוב החרושת |
| 0.3 | צומת ללא שם |  | אור יהודה | רחוב אריאל שרון |
| 0.5 | צומת ללא שם |  | אור יהודה | רחוב יוני נתניהו |
| 0.58 | צומת ללא שם |  | אור יהודה | רחוב הסוכנות היהודית |
| 0.65 | צומת ללא שם |  | אור יהודה | רחוב אסירי ציון |
| 0.7 | צומת ללא שם |  | אור יהודה | רחוב משה דיין, רחוב אליהו סעדון |
| 0.8 | צומת ללא שם |  | אור יהודה | רחוב ההסתדרות |
| 0.9 | צומת ללא שם |  | אור יהודה | רחוב ירושלים |
| 1.4 | צומת ללא שם |  | אור יהודה | סמטת במעלה |
| 1.5 | צומת ללא שם |  | אור יהודה | רחוב דוד אלעזר, רחוב החצב |
| 1.52 | כיכר תלמה אליגון |  | אור יהודה | רחוב יוסף חיים, רחוב חבצלת |
| 1.61 | צומת ללא שם |  | אור יהודה | רחוב הכלנית |
| 1.64 | כיכר  ללא שם |  | אור יהודה | רחוב יקותיאל אדם |
| 1.68 | צומת ללא שם |  | אור יהודה | רחוב איריס |
| 1.7 | צומת סביון |  | אור יהודה |   כביש 461 |
| 1.7 | תחנת דלק פז צומת סביון |  | אזור צומת סביון | תחנת דלק, ( כניסה לתחנת דלק) |
| 1.9 | צומת ללא שם (בהקמה) |  | קריית אונו (שכונת צומת סביון) | רחוב ללא שם |
| 2.1 | צומת ללא שם |  | תחנת כיבוי אש קריית אונו, מסוף אוטובוסים עירוני | רחוב לוחמי האש |
| 2.3 | צומת ללא שם |  | סביון | רחוב מובאות |
| 2.5 | צומת ללא שם |  | קריית אונו | דרך יעקב דורי |
| 2.6 | כיכר ללא שם |  | קריית אונו | רחוב המעגל |
| 2.8 | כיכר ללא שם |  | קריית אונו | רחוב צה"ל |
| 2.8 | צומת ללא שם |  | קריית אונו | רחוב התמר |
| 2.9 | כיכר ללא שם |  | קריית אונו | רחוב יאיר שטרן |
| 3 | צומת ללא שם |  | קריית אונו | רחוב שלמה המלך |
| 3.1 | צומת ללא שם |  | קריית אונו, גני תקווה | רחוב יחזקאל |
| 3.1 | צומת ללא שם |  | קריית אונו | רחוב הכלניות |
| 3.3 | כיכר ללא שם |  | קריית אונו | רחוב הרוגי מלכות בבל |
| 3.5 | צומת ללא שם |  | קריית אונו | רחוב ירושלים |
| 3.7 | צומת ללא שם |  | קריית אונו | רחוב יהודה הלוי, רחוב מיכאל וולך |
| 3.5 | צומת ללא שם |  | קריית אונו | רחוב ירושלים |
| 3.8 | תחנת דלק פז קריית אונו |   | קריית אונו | תחנת דלק, רחוב האגוז ( כניסה לתחנת דלק) |
| 3.8 | צומת ללא שם |  | קריית אונו | רחוב יצחק רבין, רחוב לוס אנג'לס |
| 4 | צומת ללא שם |  | קריית אונו, גני תקווה | דרך רפאל איתן |
| 4.3 | מחלף אונו |  | קריית אונו, פתח תקווה, גבעת שמואל |   כביש 471 |
| 4.6 | צומת ללא שם |  | כפר גנים, פתח תקווה | רחוב העצמאות |
| 4.8 | צומת ללא שם |  | נווה עוז, פתח תקווה | רחוב חייקה גרוסמן |
| 5.1 | צומת ללא שם |  | פתח תקווה, גבעת שמואל | דרך חיים בר-לב, רחוב יצחק ויטנברג |
| 5.2 | צומת ללא שם |  | פתח תקווה | רחוב אבי אורן |
| 5.4 | צומת ללא שם |  | פתח תקווה, גבעת שמואל | רחוב טובה ושמשון דרנגר |
| 5.7 | צומת ללא שם |  | בית חולים בילינסון, פתח תקווה | רחוב דגניה |
| 5.9 | תחנת דלק פז נווה עוז |   | נווה עוז, פתח תקווה | תחנת דלק, מוסך ליסינג ( כניסה לתחנת דלק) |
| 5.9 | צומת ללא שם |  | פתח תקווה | רחוב לשם |
| 6.1 | צומת ללא שם |  | פתח תקווה, קריית מטלון | רחוב תוצרת הארץ |
| 6.3 | צומת ללא שם |  | פתח תקווה |   כביש 481 |
ראו גם

כביש 40
נתיבים מהירים בגוש דן
הערות שוליים

↑  מע"צ מתחילה בעבודות כביש מכבית, באתר גלובס, 9 ביוני 1997
↑  נפתח כביש חדש: דרך התקווה – רפאל איתן, באתר אונו News, ‏15 במאי 2016
↑  ynet, חצי קילומטר של פינוי-בינוי יוצא לדרך, באתר ynet, 23 בינואר 2019
↑  עבודות ברחוב יצחק רבין, באתר עיריית פתח תקווה, ‏4 בספטמבר 2019
↑  אסף זגריזק, עוד 298 ק"מ של נתיבים לאוטובוסים בלבד: כך תיראה מפת הנת"צים של גוש דן, באתר ynet, 23 בפברואר 2017
↑  פתח תקווה מתחילה בעבודות פרויקט "מהיר לעיר" בדרך רבין, באתר רשויותהפורטל הישראלי לרשויות המקומיות, ‏27 במאי 2020
↑  אייל יצחקי, דרך רבין וגיסין: שני גשרים חדשים להולכי רגל ייבנו בפתח תקוה, באתר SchokenGroup, ‏4 במרץ 2022
רחוב לוי אשכול, בסמוך לקניון קריית אונו. ספטמבר 2008
פסלי רחוב בדרך יצחק רבין, פברואר 2010
רחוב לוי אשכול בצמוד לרחוב ירושלים, 1963
תחנת הדלק פז בקריית אונו, יוני 2013
דרך רבין בפתח תקווה מכיוון צפון. השטח מימין לכביש הוא שטח גבעת שמואל (2021)
לאה שניר

| --- | --- |
אין תמונה חופשית
 לידה:  1945 (בת 79 בערך) משמרות, פלשתינה (א"י)
 מדינה:  ישראל 
 שפות היצירה:  עברית 
 מספר צאצאים:  3
 פרסים והוקרה:  פרס היצירה לסופרים עבריים (2003) 
 
לאה שניר (נולדה ב-1945) היא משוררת עברייה, עורכת ומתרגמת.
היא העורכת של מדור השירה בהוצאת הקיבוץ המאוחד, משנת 1982. ובין השאר היא עורכת גם את הסדרה לשירה, סדרת ריתמוס.
עורכת את כתב העת לספרות, אמנות ותיאטרון "עלי שיח". עורכת ספרי מחקר בתחומי הספרות, מחשבת ישראל, אמנות, מקרא ופילוסופיה.
ביוגרפיה

נולדה בקיבוץ משמרות. בילדותה עקרו הוריה לקיבוץ אפק, בו גדלה והתחנכה. לאחר נישואיה עברה לקיבוץ בית השיטה בו היא חברה.
בבגרותה למדה בסמינר למורים "נהלל" ובסמינר "אורנים", ולאחר מכן למדה תואר ראשון בספרות השוואתית, במחשבת ישראל ובחינוך ותואר שני בתולדות האמנות ובפילוסופיה כללית, שניהם באוניברסיטת חיפה.
נשואה ואם לשלושה.
פרסים

פרס ורטהיים לספר ביכורים
פרס לשירה מטעם קרן תל אביב
פרס התק"ם למשוררים חברי קיבוץ
בפרס ראש הממשלה לסופרים עבריים ע"ש לוי אשכול, לשנת תשס"ג (2003).
ספרי שירתה

כאילו שיכול אדם, שירים, הוצאת הקיבוץ המאוחד, תל אביב 1984.
והשהות אינה מספקת, שירים, איור: דפנה בהרב, הוצאת עם עובד, תל אביב, 1985.
בושם אסור, שירים, הקיבוץ המאוחד, תל אביב, 1988.
אולי אשה סובבת כאן, שירים, הוצאת הקיבוץ המאוחד, בני ברק 2007.
כתבי עת בעריכתה

עלי-שיח, כתב עת לספרות ואמנות של הוצאת הקיבוץ המאוחד.
מבחר מספרי השירה שערכה

לאה שניר ערכה והביאה לדפוס יותר ממאה ספרי שירה וספרים בנושאי ספרות. כאן יובא רק מבחר מצומצם מהם:
שירת אברהם חלפי, מונוגרפיה: צבי לוז, הוצאת הקיבוץ המאוחד, 1994.
בין כה וכה, מאת עמירה ערן, הוצאת הקיבוץ המאוחד, 1996.
שירת אסתר ראב, מונוגרפיה צבי לוז, הוצאת הקיבוץ המאוחד, 1997.
אולי מבט אחר, קלאסיות מודרניות ומודרניזם קלאסי בשירת לאה גולדברג, מאת עפרה יגלין, אוניברסיטת תל אביב, 1997.
שירת יוסף צבי רימון, מונוגרפיה צבי לוז, הוצאת הקיבוץ המאוחד, 1998.
אהבת בגדים ועירום, שירים, מאת קרן אלקלעי-גוט, תרגום מאנגלית - אורית קרוגלנסקי, הקיבוץ המאוחד, 1999.
וראשיתו באהבה. מאת אילן שיינפלד, הוצאת הקיבוץ המאוחד, 1987.
מה אני זוכר מן החומר, מאת קובי נסים, הוצאת הקיבוץ המאוחד, 1999.
בוא , שירים, מאת דן אלבו, הקיבוץ המאוחד בני ברק 2000.
זכוכית, מאת עדנה לב בור, הוצאת הקיבוץ המאוחד, 2000.
ברחתי ודמיתי, שירים, מאת מירון ח. איזקסון, הקיבוץ המאוחד, בני ברק, תשס'א 2001.
בשש אחר הצהריים, שירים, מאת יוחאי אופנהיימר, תל אביב הקיבוץ המאוחד 2001.
בשקט אפתח, מאת נהר שניר, הוצאת הקיבוץ המאוחד, 2002.
שיטפון, מאת רות גולן, הוצאת הקיבוץ המאוחד, 2003.
אלוהים ואיש שמן בג'יפ צהוב, מאת אבי אליאס, איורים: מנשה קדישמן, הוצאת הקיבוץ המאוחד, 2005.
קנאת האדמה, ארבע פואמות 2005-1973, מאת יחיאל חזק, הקיבוץ המאוחד, בני ברק, 2005.
קפנ נואר, מאת הדסה טל, הוצאת הקיבוץ המאוחד, 2006.
מקום בו האספרסו קצר, מאת שירי בן בנימין, הוצאת הקיבוץ המאוחד, 2006.
קנאת האדמה: ארבע פואמות, מאת יחיאל חזק, הוצאת הקיבוץ המאוחד, 2006.
לחם הפנים, מאת ריקי דסקל, הוצאת הקיבוץ המאוחד, 2007.
רגש הוא מותרות, מאת רחל אשד, הוצאת כרמל, ירושלים, תשס"ח, 2007.
מראית עין, מאת עמירה ערן, הוצאת הקיבוץ המאוחד, 2008.
לבי פוסע לאחור, מאת מלכה שקד, הוצאת הקיבוץ המאוחד, 2009.
סמיכות, מאת אורית גידלי, הוצאת הקיבוץ המאוחד, 2009.
סודות וצללים, מאת סיגל אדלמן, הוצאת חלפי, 2010.
משפט הצל הכללי, מאת משה יזרעאלי, הוצאת הקיבוץ המאוחד, 2011.
במהרה תישוב רוח, מאת רוני שריג, הוצאת הקיבוץ המאוחד, 2011.
שנית הים לא ייבקע, מאת אורה ערמוני, הוצאת הקיבוץ המאוחד, 2011.
אמן האש, מאת יפתח בן אהרון, הוצאת הקיבוץ המאוחד, 2011.
אריג החיים, מאת שלמה ברזניץ, הוצאת הקיבוץ המאוחד, 2012.
מחפשת את האין, מאת לינה אורן, הוצאת ספרי עיתון 77, תל אביב, 2012.
מילים מתוך שטח הפקר של געגוע, מאת עפרה קליגר, הוצאת הקיבוץ המאוחד, 2012.
לפני שהנמר יתעורר: שבעה ספורים ונובלה, מאת נחמה נבון, הוצאת הקיבוץ המאוחד, 2012.
נחושת ונהר, מאת נעמה שקד, הוצאת הקיבוץ המאוחד, 2013.
איזון שביר, מאת יערה בן-דוד, הוצאת הקיבוץ המאוחד, 2015.
וכן ערכה ספרי שירה של משוררים ידועים כגון: אריה סיון, פנינה עמית, גד קינר, ליאור שטרנברג, אריאנה הרן, עלי אלון, צבי לוז, סבינה מסג, שרון אס, יחיאל חזק, יוסי יזרעאלי, רחל חלפי, חוה פנחס-כהן, גד יעקבי, אורי ברנשטיין, ישראל בר-כוכב, אנדד אלדן, ענת לויט ואחרים.
מהספרים שערכה והביאה לדפוס

אורי ברנשטיין, עיסוק בין חברים, פרקים על השירה, הוצאת הקיבוץ המאוחד, 1998.
צבי לוז, 'שירת אורי ברנשטיין - מונוגרפיה, הוצאת הקיבוץ המאוחד, 2000.
צבי לוז, מריבה עם אלוהים, הוצאת הקיבוץ המאוחד, תשס"ב, 2002.
צבי לוז, העיקר הלירי בשירה העברית המודרנית, הוצאת הקיבוץ המאוחד, 2003.
צבי לוז, התגלמויות של מציאויות בשירה העברית המתחדשת, הוצאת הקיבוץ המאוחד, 2004.
צבי לוז, מחתרת השיר: מגמות אחרות בשירה העברית, ערכה והביאה לדפוס לאה שניר, הוצאת הקיבוץ המאוחד, 2006.
שרה שלו, חלום והחלמה - הלא מודע ותפקידו בתהליכי הרפוי וצמיחה על פי התפישה היונגאנית, הוצאת הקיבוץ המאוחד, בני-ברק, 2008.
צבי לוז, אתגר היתרון וחיסרון האתגר : על מצב הרוח השירי והתאולוגי, הוצאת הקיבוץ המאוחד, 2008.
צבי לוז, אור חוזר: מסות, הביאה לדפוס לאה שניר, הוצאת הקיבוץ הארצי, תש"ע, 2010.
צבי לוז, טלטלה חוזרת: מבחר סיפורים קצרים, הביאה לדפוס לאה שניר, הוצאת הקיבוץ המאוחד, תשע"ב, 2011.
עלי סטראנס, מסתורין באיסברגטאן, הוצאת הקיבוץ המאוחד, 2012.
לקריאה נוספת

נוית בראל. משוררים משוכללים (על הספר "אולי אישה סובבת כאן" מאת לאה שניר). עתון 77, שנה ל"א, גל' 326 (טבת תשס"ח, דצמבר 2007), עמ' 16–17
הערות שוליים

1 2  שניר לאה, באתר לקסיקון הקשרים לספרות ישראלית
↑  לאה שניר, באתר לקסיקון הספרות העברית החדשה
↑  שניר לאה, באתר קיבוץ המאוחד
| --- | --- |
בקרת זהויות :  NLI: 987007313016705171  LCCN: n89117252  VIAF: 26190704   WorldCat (עם VIAF): 26190704
להבות

| --- | --- |

 מוקד פעילות:  ישראל תל אביב-יפו, תל אביב, ישראל
 תקופת הפעילות:  1995–2005, 2014
 זרם:  מטאל
 סוגה:  בלאק מטאל (מוקדם) דת' מטאל, דת' מטאל ברוטאלי (מאוחר)
 www.lehavoth.com
 
להבות (באנגלית: Lehavoth) היא להקת דת' מטאל ישראלית השרה באנגלית ופעילה משנת 1995.
מולך וכהן החלו לנגן עוד טרם שירותם הצבאי, והוציאו קלטת דמו בשם "ברית העורבים", שהייתה בסגנון הבלאק מטאל. לאחר שלוש שנות ההפסקה הכפויה בפעילותם, חזרו לפעול בשנת 2000 בסגנון קשוח יותר הנוטה לדת' מטאל ברוטאלי.
עם תום ההקלטות, עזב הגיטריסט אסף עינב את הלהקה, ובמקומו בא ניר גוטרמן (המכונה "אח שלו"). בפברואר 2002 הלהקה הקליטה באולפני Soundlab Studios  בשוודיה את אלבום הבכורה שלה "Hatred Shaped Man". עם החזרה לישראל התקשו חברי הלהקה למצוא חברה שתפיץ את האלבום, אך לבסוף לייבל הולנדי בשם “fadeless records” הפיץ את האלבום בפברואר 2003.
הלהקה הופיעה בפסטיבל מטאליסט 2004 ובפסטיבל מטאליסט 2005.
לאחר הופעתה בפסטיבל מטאליסט 2005 פסקה פעילות הלהקה, בלא  הודעת פירוק רשמית.
בתחילת 2016 הכריזה הלהקה על חזרה לפעילות.
כרמל (מכונית)

כרמל דוכס
כרמל דוכס בשרות צה"ל
כרמל סטיישן (סוסיתא 12/50)
כרמל סטיישן (סוסיתא 12/50), "לוגו" הדגם "כרמל" מימין למספר הרישוי
כרמל סטיישן (סוסיתא 12/50)
כרמל הייתה מכונית קומפקטית ישראלית תוצרת אוטוקרס, בעלת מרכב פיברגלס. המכונית עלתה על פס הייצור בשנת 1962.
דגמי הכרמל לאורך שנות הייצור:
1962 עד 1964: רפליקת רליאנט "Regal", סדאן 2 דלתות (כרמל).
1964 עד 1970: סוסיתא 12, סדאן 2 דלתות (כרמל), סדאן 4 דלתות (גלבוע).
1970 עד 1975: סוסיתא 13/60, סדאן 2 דלתות (כרמל דוכס). סדאן 4 דלתות לא יוצר יותר.
ייצור דגמי "סוסיתא"

סוסיתא "קובייה" - בין השנים 1961–1966 יוצרו 8,655 יחידות.
"סוסיתא 12" - סטיישן וסדאן (כרמל), בין השנים 1964–1970 יוצרו 7,600 יחידות.
"טנדר סוסיתא 12, ו - 13/60" - בין השנים 1967–1975 יוצרו 15,400 יחידות.
"סוסיתא 13/60" - סטיישן וסדאן (כרמל דוכס), בין השנים 1970–1975 יוצרו 3,300 יחידות.
"רום כרמל" - בין השנים 1978–1981 יוצרו 3,759 יחידות.
הקדמה

ב-1961, הגיעו מכירות הסוסיתא "קובייה" ל-760 יחידות. כדי לענות על הביקוש לרכב שהלך והתברר כהצלחה, התרחב המפעל, מספר העובדים הגיע ל-150, ויצחק שובינסקי החל לחפש אחר רעיונות לדגמים נוספים.
ה"כרמל" עוצבה בדומה לאחותה האנגלית מבית רליאנט – ה-"Regal". הרכב שווק בשני דגמים: 1000 (מנוע 997 סמ"ק) ו-1200 (מנוע 1197 סמ"ק), אך הוא התקשה להתחרות בתוצרת "קייזר-אילין" ואף בסוסיתא.
בשנת 1965 יצא אל השוק דגם משופר ומרווח יותר - ה"כרמל 12". דגם זה נחל הצלחה לא מעטה, בין השאר כרכב שרד של קציני צה"ל בדרגת סא"ל.
לאחר שאוטוקרס פשטה את הרגל, בנובמבר 1971, פסק פיתוח המכוניות לזמן ממושך. החברה שהוקמה ב-1974, "רום כרמל", המשיכה ביצור מערך הדגמים של אוטוקרס. בשנים 1976–1978 ייצרה רום כרמל את טנדר הסוסיתא בגרסתו מ-1968, עם מנוע "פורד" 1300 סמ"ק. באוגוסט 1978 יוצרה הסוסיתא האחרונה.
מפרט טכני

מנוע 997 סמ"ק, מנוע 1197 סמ"ק של פורד אנגליה.
בשנת 1965 יצא אל השוק דגם מרווח ומשופר יותר – "כרמל 12". כרמל דוכס יוצרה בין השנים 1970–1975, אם כי בשנת 1973 יוצרה לשימוש צה"ל בלבד. המרכב מפיברגלאס הורכב על שלדת סולם ותיקה, המכללים המכניים נלקחו מהסוסיתות הישנות, ורק המנוע הוחלף לדגם טריומף 1,300 סמ"ק שהפיק 55 כ"ס. היא יוצרה ב-6,550 יחידות בטרם הוחלפה.
גרסת הטנדר זכתה לפופולריות רבה בצה"ל ובשוק הפרטי בשנים 1968–1978. בעשור זה יוצרו 8,900 טנדרים, והוא הוביל מבין דגמי אוטוקרס.
רום כרמל 1,301 שהחליפו, השתמש במנועי הטריומף בנפח של 1,300 ו-1,500 סמ"ק. אליהם הצטרף מנוע פורד 1,300 סמ"ק, וההספקים נעו בין 53 ל-56 כ"ס.
המידות של כרמל דוכס: אורך - 4,040 מ"מ, גובה - 1,470 מ"מ, רוחב - 1,620 מ"מ, בסיס גלגלים - 2,500 מ"מ.
דגמים

כרמל 1200 – שתי דלתות וחמישה מקומות ישיבה.
רום כרמל 1300 - מנוע מתוצרת קרייזלר 1,295 סמ"ק, דגמי 4 דלתות וסטיישן, עד 1978 הורכבו 1,250 דגמי סדאן ו-330 יחידות בתצורות מסחריות וסטיישינים.
רום כרמל 1301 - נמכר בשלוש השנים האחרונות לחיי החברה ב-2,200 יחידות בתצורת סדאן, וכן נמכרו 450 בתצורת סטיישן ו-1,175 טנדרים.
בשנות השישים נבנו יותר מ-3,000 מכוניות לשנה, אבל בשנת יצורה המלאה האחרונה (1980) יוצרו 540 מכוניות בלבד.
בשנת 1965, לאחר שגיאורגוס דימיטריאדיס, מנכ"ל "אטיקה" (אנ') היוונית, חתם חוזה עם "אוטוקרס" על פי ידע של "רליאנט מוטורס" (אנ') הבריטית, יוצרו כ-100 יחידות של "Attica Carmel 12" שהתבססו על ה"כרמל" והיו זהות לדגם.
המודלים של אוטוקרס

− מודלים מתקופת רליאנט
סוסיתא
סברה ספורט
כרמל 12
סוסיתא 12
− מודלים מתקופת טריומף/BLMC
אוטוקרס כרמל 12/50, כרמל דוכס 13/60 (או 1300)
גלבוע
סוסיתא 12/50, סוסיתא 13/60 (או 1300)
סוסיתא 1300 גג-גבוה מסחרית משלוחים
סוסיתא 1300 טנדר
טריומף 1300
טריומף 1500
דרגון (רכב שטח) (Dragoon)
− מודלים פוסט-BLMC (רום כרמל)
רום כרמל 1300
רום כרמל 1301
רום 1300 סטיישן
ראו גם

אוטוקרס
תעשיית רכב בישראל
יצחק שובינסקי
לדיסלאב שנלר
גלבוע
רום כרמל 1300
רום כרמל 1301
דימיטריאדיס 505
לקריאה נוספת

גלבוע 1966, אנטומיה של כישלון - The Israel Motor Industry
מועדון החמש - כרמל דוכס סטיישן  (1:25 דקות), יו-טיוב .
מכוניות תוצרת הארץ  (2:16 דקות), יו-טיוב.
הערות שוליים

↑  אודי עציון "אז למה לא מייצרים מכונית בישראל?" ידיעות אחרונות, ידיעות רכב, 9 בפברואר 2018, עמוד 14
↑  עלון תעשיית המכוניות בישראל 16 דצמבר 2014, באתר התאחדות בולאי ישראל
↑  סיפורה של אוטוקרס הישראלית - קית אדמס
לאונרדו קמפנה

לאונרדו קמפנה רומרו (בספרדית: Leonardo Campana Romero; נולד ב-24 ביולי 2000 בגואיאקיל שבאקוודור) הוא כדורגלן אקוודורי המשחק בעמדת החלוץ בקבוצת אינטר מיאמי מה-MLS, בהשאלה מוולברהמפטון וונדררס, ובנבחרת אקוודור.
קריירת מועדונים

קמפנה גדל במחלקת הנוער של ברצלונה ספורטינג קלוב. בשנת 2016 החל לשחק בקבוצה הבוגרת של המועדון במסגרת ליגת העל האקוודורית, ובסך הכל ערך 16 הופעות ליגה, בהן הבקיע שלושה שערים.
ב-21 בינואר 2020 חתם קמפנה על חוזה לשלוש עונות וחצי בוולברהמפטון וונדררס מהפרמייר ליג.
ב-19 בספטמבר 2020 הושאל קמפנה למשך עונה אחת לפמליקאו מליגת העל הפורטוגלית. ב-28 בספטמבר ערך את הופעת הבכורה שלו במועדון, בניצחון 1–2 על בלננסש במסגרת המחזור השני בליגה לעונת 2020/2021. ב-22 באפריל 2021 הבקיע את שער הבכורה שלו במועדון, בניצחון 0–3 על ז'יל ויסנטה במסגרת המחזור ה-28 בליגה. בסך הכל ערך תשע הופעות ליגה במדי המועדון, בהן הבקיע שני שערים.
ב-16 ביולי 2021 הושאל קמפנה לגראסהופרס ציריך מליגת העל השווייצרית. ב-25 ביולי ערך את הופעת הבכורה שלו במועדון, בהפסד 0–2 לפ.צ. בזל במסגרת המחזור הראשון בליגה לעונת 2021/2022. במשחק זה הבקיע שער עצמי. ב-7 באוגוסט הבקיע את שערי הבכורה שלו במועדון, צמד שערים בניצחון 1–3 על לוזאן במסגרת המחזור השלישי בליגה. בסך הכל ערך 14 הופעות ליגה במדי המועדון, בהן הבקיע שלושה שערים.
ב-20 בינואר 2022 הושאל קמפנה למשך עונה אחת לאינטר מיאמי מה-MLS. ב-27 בפברואר ערך את הופעת הבכורה שלו במועדון, בתיקו 0-0 נגד שיקגו פייר במסגרת הליגה. ב-6 במרץ הבקיע את שער הבכורה שלו במועדון, בהפסד 1–5 לאוסטין במסגרת הליגה. ב-9 באפריל הבקיע שלושער בניצחון 2–3 על ניו אינגלנד רבולושן במסגרת הליגה.
קריירה בינלאומית

ב-21 במרץ 2019 ערך קמפנה את הופעת הבכורה שלו בנבחרת אקוודור, בהפסד 0–1 לנבחרת ארצות הברית במשחק ידידות.
הוא היה חלק מסגל נבחרת אקוודור בטורניר קופה אמריקה 2021, וערך ארבע הופעות בטורניר.